অনেক ক্ষেত্রেই এমন ঘটেছে যে পথে-ঘাটে গাড়়ি দুর্ঘটনার পরে সেই চালক তার লাইসেন্স বদলে ফেলেছে। এমন করে অপরাধী খুব সহজেই ছাড়াও পেয়ে যায়।

এই বিষয়ে অন্যান্য খবর

ভারতীয় ড্রাইভিং লাইসেন্স থাকলেই গাড়ি চালানো যায় বিশ্বের যে ১১টি দেশে
ড্রাইভিং লাইসেন্স পাওয়ার জন্য চালু হচ্ছে নতুন শর্ত! না মানলে হবে না নবীকরণও


এই অবস্থাকে নিয়ন্ত্রণে আনার জন্যই ভাবনা-চিন্তা চলছে কেন্দ্রীয়  মন্ত্রকে। এবং অদূর ভবিষ্যতেই আধার কার্ডের সঙ্গে যুক্ত হতে পারে ড্রাইভিং লাইসেন্স। সর্বভারতীয় সংবাদমাধ্যমের এক প্রতিবেদন অনুযায়ী, এমনটাই জানিয়েছেন কেন্দ্রীয় আইন মন্ত্রী রবিশংকর প্রসাদ। রবিবার ‘ইন্ডিয়ান সায়েন্স কংগ্রেস’ অনুষ্ঠানে বক্তৃতা করার সময়েই এই কথা বলেন তিনি।
রবিশংকর প্রসাদ আরও বলেন যে, আধারের সঙ্গে ড্রাইভিং লাইসেন্স যুক্ত হয়ে গেলে, কেউ ভুয়ো লাইসেন্স বানাতে গিয়ে নিজের নাম বদল করলেও, বায়োমেট্রিক্স-এ ধরা পড়ে যাবে। কারণ, কোনও ব্যক্তি তার আইরিস বা ফিঙ্গারপ্রিন্ট বদল করতে পারবে না। 
এই পুরো ব্যাপারটি যে খুব সহজে হবে তা নয়। রীতিমতো নতুন আইন আনতে হবে এ ক্ষেত্রে, এবং তা একমাত্র করতে পারে দেশের সর্বোচ্চ আদালত। 
তবে এমনটা হলে যে আখেরে ভুয়ো লাইসেন্সের রমরমা কমবে সে ব্যাপারে নিশ্চিত কেন্দ্র। বায়োমেট্রিক্স আসার পর যেমনটা হয়েছে পাসপোর্টের ক্ষেত্রে।